Berlingske Tidende, 1836-09-06
Spanien. Madrid, den 21de August. – Den sidste Tumult, her foranledigedes egentlig ved Jndtoget af Provindstalgardens fjerde Bataillon i Madrid, under sine Underofficerers Veiledning fremførte nemlig denne Bataillon Constitutionens Proclamation i San Jldeforso. Underofficererne commanderede ogsaa Bataillonen, da den rykkede ind i Madrid, og den bekjendte Sergeant Garcia, der for sin Virksomhed er blevet befordret til Capitain og Titulair-Major, reed ved Siden af Gardens Befalingsmand, General Rodil, ind i Hovedstaden. Om Aftenen den 18de kom Soldaterne af den fjerde Bataillon, ophidsede af Vinen, sammen med Soldaterne af Gardens trettende. Regiment, hvilket Regiment havde udmærket sig ved den Jver, hvorved det udførte Quesadas befalinger, og under disse Omstændigheder kunde et fjendligt Sammenstød neppe undgaaes. Soldaterne af den fjerde Bataillon forlangte, at deres Kammerater skulde raabe med: "Den constitutionelle Dronning leve! Da Enkelte svarede herpaa med det Raab: "Den absolute Dronning leve!" kom det til Haandgemænge, hvori flere faldt paa begge Sider. Soldaterne af Garden nødtes endelig til at trække sig tilbage til deres Caserne, kaldt El Soldado, hvorfra de skjøde paa deres Forfølgere. Snart udbredte sig det Rygte, at Garden havde plantet Don Carloss Banner, og Soldater af alle i Madrid garnisonerende Corpser, saavelsom af Nationalgarden, forsamlede sig foranCasernen, mod hvis Porte endog fire Kanoner kjørtes op. Efterat man havde fyret sex Gange med disse, ankom General-Capitain Seoane til Casernen, kun ledsaget af sin Adjutant, og opfordrede Garden til Overgivelse. Dette gjorde de ogsaa strax; de aabnede Portene, nedlagde deres Vaaben under Afsynning af Riego Hymnen, og erklærede, at de vare ligesaa constitutionelt sindede som noget andet Regiment, og at de kun til Selvforsvar havde grebet til Vaaben. General-Capitainen erklærede derpaa det Hele for en Misforstaaelse, og vidste saa snild at mægle mellem de Stridende, at Soldaterne af de fjendtlige Regimenter fraterniserede med hinanden; Roligheden blev heller ikke forstyrret igjen, skjøndt det ansaaes for nødvendigt, at lade Madrids Garnison bivonaqvere paa Gaderne om Natten til den 19de August. "Morning Chronicle" angiver de Dødes og Saaredes Antal, af den tredie Bataillon til tretten, og af den fjerde til fyrretyve. Tillige paastaaer Journalen, at man har talt i det mindste 2000 af Kanonkuglerne borede Huller i den stormede Casernes Mure. Et Decret i Gaceta", fra Dronning-Regentinden, roser Generalerne Rodil og Seoane for den af dem udviste Jver til Rolighedens Gjenoprettelse. – Deforrige Ministre, Jsturiz, Galiano og Hertugen, af Rivas, ansaae det endnu nødvendigt for deres Sikkerhed at holde sig skjulte. Galliciens tidligere General-Capitain, Murillo, Greve af Carthagena, bekjendt som en ivrig Tilhænger af Kong Ferdinand, – er, som forhen berørt – flygtet bort fra Spanien og ankommet til Bagnere de Luchon i Frankerig. Cordova, som ligeledes vil reise til Frankerig, var ifølge de sidste Efterretninger ankommet til Pamplona, hvor kun General Lebeaus Anstrengelser, reddede ham fra Mishandlinger og maaskee fra Døden. Af de sidste Efterretninger fra San Sebastian, af 21de f. M., at dømme, vil den, rigtignok i sin numeriske Styrke betydeligt formindskede engelske Legion, ufortøvet kunne deeltage i Operationerne mod Carlisterne, hvilke Operationer under Constitutionens Fahne synes at paaskyndes med langt større Jver end nogensinde for. Den eneste Grund til Misfornøielse er nemlig blevet jevnet derved, at Soldrestancerne ere blevne udbetalte Soldater og Officerer af alle Grader. Huset Jordan & Comp. i Madrid, skal allerede for længere Tid siden have forpligtet sig til at gjøre Regjeringen et Forskud paa 100,000,000 Realer, saasnart kun et Ministerium var udnævnt der var i Besiddelse af en Tillid som Mendizavals. Allerede forinden Soldrestancerne betaltes, havde en bedre Stemning yttret sig blandt Legionens Soldater, og det var i det mindste ikke kommet til nogen aabenbar Gjenstridighed. Breve fra Bayonne af 24de f.M. erklære imidlertid hine Efterretninger noget vel overilede. – Under General Jaurequis Veiledning blev Constitutionen af 1812 den 20de f. M. proclameret i San Sebastian, og de derværende spanske Regimenter aflagde Eden.